title: Komisijas Īstenošanas regula (ES) 2016/1425 (2016. gada 25. augusts), ar ko apstiprina darbīgo vielu izofetamīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  26.8.2016

                  LV

                  Eiropas Savienības Oficiālais Vēstnesis

                  L 231/30

            KOMISIJAS ĪSTENOŠANAS REGULA (ES) 2016/1425
      (2016. gada 25. augusts),
      ar ko apstiprina darbīgo vielu izofetamīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
      tā kā:

                  (1)

                  Beļģija 2013. gada 22. janvārī saņēma uzņēmuma ISK Biosciences Europe NV pieteikumu saskaņā ar Regulas (EK) Nr. 1107/2009 7. panta 1. punktu darbīgās vielas izofetamīda apstiprināšanai.

                  (2)

                  Saskaņā ar minētās regulas 9. panta 3. punktu Beļģija kā ziņotāja dalībvalsts 2013. gada 3. aprīlī paziņoja iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”), ka pieteikums ir pieņemams.

                  (3)

                  Novērtējuma ziņojuma projektu, kurā novērtēts, vai sagaidāms, ka minētā darbīgā viela varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem, ziņotāja dalībvalsts 2014. gada 3. oktobrī iesniedza Komisijai un tā kopiju nosūtīja Iestādei.

                  (4)

                  Iestāde rīkojās atbilstoši Regulas (EK) Nr. 1107/2009 12. panta 1. punktam. Tā saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniegtu papildu informāciju. Papildu informācijas novērtējumu ziņotāja dalībvalsts Iestādei iesniedza 2015. gada 31. augustā kā atjauninātu novērtējuma ziņojuma projektu.

                  (5)

                  Iestāde 2015. gada 28. oktobrī pieteikuma iesniedzējam, dalībvalstīm un Komisijai darīja zināmu savu secinājumu (2) par to, vai ir sagaidāms, ka darbīgā viela izofetamīds varētu atbilst Regulas (EK) Nr. 1107/2009 4. pantā noteiktajiem apstiprināšanas kritērijiem. Iestāde savus secinājumus darīja pieejamus sabiedrībai.

                  (6)

                  Komisija 2016. gada 8. martā Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojumu par izofetamīdu un ar regulas projektu, ar ko paredz apstiprināt izofetamīdu.

                  (7)

                  Pieteikuma iesniedzējam tika dota iespēja iesniegt komentārus par pārskata ziņojumu.

                  (8)

                  Attiecībā vismaz uz viena darbīgo vielu saturoša augu aizsardzības līdzekļa vienu vai vairākiem raksturīgiem lietojumiem un jo īpaši attiecībā uz lietojumiem, kas tika pārbaudīti un sīki izklāstīti Komisijas pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                  (9)

                  Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātniskās un tehniskās zināšanas, tomēr ir jāiekļauj konkrēti nosacījumi un ierobežojumi. Īpaši lietderīgi ir pieprasīt papildu apstiprinošu informāciju.

                  (10)

                  Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.

                  (11)

                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

            IR PIEŅĒMUSI ŠO REGULU.
      1. pants
      Darbīgās vielas apstiprināšana
      Darbīgo vielu izofetamīdu, kā norādīts I pielikumā, apstiprina atbilstīgi minētajā pielikumā izklāstītajiem nosacījumiem.
      2. pants
      Grozījumi Īstenošanas regulā (ES) Nr. 540/2011
      Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
      3. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 25. augustā

               Komisijas vārdā –

               priekšsēdētājs

            Jean-Claude JUNCKER

         (1)  OV L 309, 24.11.2009., 1. lpp.

         (2)  EFSA Journal 2015; 13(10):4265. Pieejams tiešsaistē: www.efsa.europa.eu.

         (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

         I PIELIKUMS

                     Vispārpieņemtais nosaukums, identifikācijas numuri

                        IUPAC nosaukums

                     Tīrība (1)

                     Apstiprināšanas datums

                     Apstiprinājuma termiņa beigas

                     Īpaši noteikumi

                     Izofetamīds

                        CAS Nr.: 875915-78-9

                        CIPAC Nr.: 972

                        N-[1,1-dimetil-2-(4-izopropoksi-o-tolil)-2-oksoetil]-3-metiltiofēna-2-karboksamīds

                     ≥ 950 g/kg

                     2016. gada 15. septembris

                     2026. gada 15. septembris

                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par izofetamīdu secinājumus, un jo īpaši tā I un II papildinājumu.
                     Šajā vispārējā novērtējumā dalībvalstis īpašu uzmanību pievērš lietotāju, strādnieku un ūdens organismu, jo īpaši zivju, apdraudējumam.
                     Lietošanas nosacījumos vajadzības gadījumā ietver riska mazināšanas pasākumus.
                     Pieteikuma iesniedzējs iesniedz Komisijai, dalībvalstīm un Iestādei šādu apstiprinošo informāciju:

                                 1)

                                 ražotās darbīgās vielas tehnisko specifikāciju (pamatojoties uz komerciāla mēroga ražošanu), tostarp piemaisījumu būtiskumu;

                                 2)

                                 toksiskuma un ekotoksiskuma pārbaudēs izmantoto partiju atbilstību apstiprinātajām tehniskajām specifikācijām;

                                 3)

                                 ūdens attīrīšanas procesa ar hlorēšanu ietekmi uz atlieku īpašībām, tostarp tādu hloru saturošu atlieku veidošanās iespējamību, kas var izveidoties no atliekām virszemes ūdeņos, kad virszemes ūdeni ņem izmantošanai kā dzeramo ūdeni.

                           Pieteikuma iesniedzējs iesniedz 1. un 2. punktā prasīto informāciju līdz 2017. gada 15. martam un 3. punktā prasīto informāciju divu gadu laikā pēc tam, kad pieņemtas vadlīnijas par ūdens attīrīšanas procesu ietekmi uz to atlieku īpašībām, kuras atrodas virszemes ūdeņos un gruntsūdeņos.

            (1)  Sīkāka informācija par darbīgās vielas identitāti un specifikāciju sniegta pārskata ziņojumā.

         II PIELIKUMS
         Īstenošanas regulas (ES) Nr. 540/2011 pielikuma B daļai pievieno šādu ierakstu:

                        Vispārpieņemtais nosaukums, identifikācijas numuri

                           IUPAC nosaukums

                        Tīrība (*)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        “100

                        Izofetamīds

                           CAS Nr.: 875915-78-9

                           CIPAC Nr.: 972

                           N-[1,1-dimetil-2-(4-izopropoksi-o-tolil)-2-oksoetil]-3-metiltiofēna-2-karboksamīds

                        ≥ 950 g/kg

                        2016. gada 15. septembris

                        2026. gada 15. septembris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par izofetamīdu secinājumus, un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš lietotāju, strādnieku un ūdens organismu, jo īpaši zivju, apdraudējumam.
                        Lietošanas nosacījumos vajadzības gadījumā ietver riska mazināšanas pasākumus.
                        Pieteikuma iesniedzējs iesniedz Komisijai, dalībvalstīm un Iestādei šādu apstiprinošo informāciju:

                                    1)

                                    ražotās darbīgās vielas tehnisko specifikāciju (pamatojoties uz komerciāla mēroga ražošanu), tostarp piemaisījumu būtiskumu;

                                    2)

                                    toksiskuma un ekotoksiskuma pārbaudēs izmantoto partiju atbilstību apstiprinātajām tehniskajām specifikācijām;

                                    3)

                                    ūdens attīrīšanas procesa ar hlorēšanu ietekmi uz atlieku īpašībām, tostarp tādu hloru saturošu atlieku veidošanās iespējamību, kas var izveidoties no atliekām virszemes ūdeņos, kad virszemes ūdeni ņem izmantošanai kā dzeramo ūdeni.

                              Pieteikuma iesniedzējs iesniedz 1. un 2. punktā prasīto informāciju līdz 2017. gada 15. martam un 3. punktā prasīto informāciju divu gadu laikā pēc tam, kad pieņemtas vadlīnijas par ūdens attīrīšanas procesu ietekmi uz to atlieku īpašībām, kuras atrodas virszemes ūdeņos un gruntsūdeņos.”

            (*)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) Nr. 4/2013 ( 2013. gada 4. janvāris ), ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2012. gada 31. decembra līdz 2013. gada 1. janvārim saskaņā ar Tunisijas tarifu kvotu, un ar ko aptur ievešanas atļauju izdošanu 2013. gada janvārim

text:
               5.1.2013

               LV

               Eiropas Savienības Oficiālais Vēstnesis

               L 2/3

         KOMISIJAS ĪSTENOŠANAS REGULA (ES) Nr. 4/2013
   (2013. gada 4. janvāris),
   ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2012. gada 31. decembra līdz 2013. gada 1. janvārim saskaņā ar Tunisijas tarifu kvotu, un ar ko aptur ievešanas atļauju izdošanu 2013. gada janvārim
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   tā kā:

               (1)

               Ar 1. protokola (3) 3. panta 1. un 2. punktu Eiropas un Vidusjūras valstu nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (4), atver tarifa kvotu ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, ko tieši no Tunisijas ieved Eiropas Savienībā, nepārsniedzot katram gadam noteikto ierobežojumu.

               (2)

               Komisijas 2006. gada 20. decembra Regulas (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (5) 2. panta 2. punktā noteikti kvantitatīvie ierobežojumi ievešanas atļauju izdošanai mēnesī.

               (3)

               Atbilstīgi Regulas (EK) Nr. 1918/2006 3. panta 1. punktam kompetentajām iestādēm iesniegto pieteikumu skaits ievešanas atļauju saņemšanai attiecas uz kopējo daudzumu, kas pārsniedz minētās regulas 2. panta 2. punktā janvārim noteikto ierobežojumu.

               (4)

               Šajā gadījumā Komisijai ir jānosaka piešķīruma koeficients, lai varētu izdot ievešanas atļaujas proporcionāli pieejamajam daudzumam.

               (5)

               Tā kā ir sasniegts janvāra maksimālais daudzums, minētajam mēnesim nevar izdot ievešanas atļaujas,

         IR PIEŅĒMUSI ŠO REGULU.
   1. pants
   Ievešanas atļauju pieteikumiem, kas iesniegti 2012. gada 31. decembrī un 2013. gada 1. janvārī, atbilstīgi Regulas (EK) Nr. 1918/2006 3. panta 1. punktam piemēro piešķīruma koeficientu 17,687732 %.
   Ievešanas atļauju izdošana 2013. gada janvārim par daudzumiem, kas pieprasīti no 2013. gada 7. janvāra, ir apturēta.
   2. pants
   Šī regula stājas spēkā 2013. gada 5. janvārī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 4. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 97, 30.3.1998., 57. lpp.

      (4)  OV L 97, 30.3.1998., 2. lpp.

      (5)  OV L 365, 21.12.2006., 84. lpp.


title: Komisijas Īstenošanas regula (ES) Nr. 669/2014 ( 2014. gada 18. jūnijs ) par atļauju izmantot kalcija D-pantotenātu un D-pantenolu kā barības piedevas visu sugu dzīvniekiem  Dokuments attiecas uz EEZ

text:
               19.6.2014

               LV

               Eiropas Savienības Oficiālais Vēstnesis

               L 179/62

         KOMISIJAS ĪSTENOŠANAS REGULA (ES) Nr. 669/2014
   (2014. gada 18. jūnijs)
   par atļauju izmantot kalcija D-pantotenātu un D-pantenolu kā barības piedevas visu sugu dzīvniekiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:

               (1)

               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jānovērtē piedevas, kuru lietošana atļauta atbilstoši Padomes Direktīvai 70/524/EEK (2).

               (2)

               Saskaņā ar Direktīvu 70/524/EEK grupā “vitamīni, provitamīni un noteiktas ķīmiskas vielas ar tiem līdzīgu iedarbību” kalcija D-pantotenātu un D-pantenolu atļāva bez termiņa ierobežojuma lietot kā barības piedevas visu sugu dzīvniekiem. Pēc tam saskaņā ar Regulas (EK) Nr. 1831/2003 10. panta 1. punktu minētās barības piedevas kā esošu barības līdzekli iekļāva Kopienas Lopbarības piedevu reģistrā.

               (3)

               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu, tika iesniegti divi pieteikumi, lai atkārtoti novērtētu kalcija D-pantotenāta un D-pantenola izmantošanu kā barības piedevu visām dzīvnieku sugām, un saskaņā ar minētās regulas 7. pantu – lai mainītu atļaujas nosacījumus to izmantošanai dzeramajā ūdenī. Pieteikumu iesniedzēji lūdza šīs piedevas klasificēt piedevu kategorijā “uzturfizioloģiskās piedevas”. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.

               (4)

               Eiropas Pārtikas nekaitīguma iestāde (turpmāk “iestāde”) 2011. gada 11. oktobra atzinumos (3) secināja, ka ierosinātajos lietošanas apstākļos kalcija D-pantotenāts un D-pantenols kaitīgi neietekmē dzīvnieku veselību, cilvēku veselību vai vidi. Turklāt iestāde secināja, ka kalcija D-pantotenāts un D-pantenols tiek uzskatīts par vērtīgu pantotēnskābes avotu un, ievērojot piemērotus aizsardzības pasākumus, lietotāju drošībai draudi neradīsies. Iestāde uzskata, ka nav vajadzīgs noteikt īpašas prasības uzraudzībai pēc piedevu laišanas tirgū. Tā pārbaudīja arī ar Regulu (EK) Nr. 1831/2003 izveidotās Eiropas Savienības references laboratorijas iesniegto ziņojumu par barībā esošās barības piedevas analīzes metodi.

               (5)

               Kalcija D-pantotenāta un D-pantenola novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šīs vielas būtu jāļauj lietot atbilstīgi šīs regulas pielikumam.

               (6)

               Tā kā drošības apsvērumu dēļ nav nepieciešams nekavējoties piemērot izmaiņas atļaujas nosacījumos, ir lietderīgi noteikt pārejas periodu, kurā izlietot esošos minēto vielu saturošu piedevu, premiksu un barības maisījumu krājumus, kā atļauts Direktīvā 70/524/EEK.

               (7)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Pielikumā minētās vielas, kas ietilpst barības piedevu kategorijā “uzturfizioloģiskās piedevas” un funkcionālajā grupā “vitamīni, provitamīni un noteiktas ķīmiskas vielas ar tiem līdzīgu iedarbību”, ir atļauts lietot kā dzīvnieku barības piedevas, ievērojot minētajā pielikumā izklāstītos nosacījumus.
   2. pants
   Tās pielikumā minētās vielas un barību, kas satur šīs vielas, kuras ražotas un marķētas pirms 2015. gada 9. janvāra, saskaņā ar noteikumiem, kas bija piemērojami pirms 2014. gada 9. jūlija, arī turpmāk drīkst laist tirgū un lietot, līdz beidzas esošie krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 18. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 268, 18.10.2003., 29. lpp.

      (2)  OV L 270, 14.12.1970., 1. lpp.

      (3)  EFSA Journal 2011; 9(11):2409, un EFSA Journal 2011; 9(11):2410.

      PIELIKUMS

                  Piedevas identifikācijas numurs

                  Atļaujas turētāja nosaukums

                  Piedeva

                  Sastāvs, ķīmiskā formula, apraksts, analītiskā metode

                  Dzīvnieku suga vai kategorija

                  Maksimālais vecums

                  Minimālais saturs

                  Maksimālais saturs

                  Citi noteikumi

                  Atļaujas derīguma termiņš

                  mg/kg kompleksās barības ar mitruma saturu 12 % vai mg/l ūdens

                  Kategorija: uzturfizioloģiskās piedevas. Funkcionālā grupa: vitamīni, provitamīni un noteiktas ķīmiskas vielas ar tiem līdzīgu iedarbību

                  3a841

                  —

                  Kalcija D-pantotenāts

                     Piedevas sastāvs

                  Kalcija D-pantotenāts

                     Aktīvās vielas raksturojums

                  Kalcija D-pantotenāts
                  Ca[C9H16NO5]2

                     CAS Nr.: 137-08-6
                  Kalcija D-pantotenāts, cietā veidā, iegūts ķīmiskā sintēzē.
                  Tīrības kritēriji:

                              1.

                              Ne mazāk kā 98 % (sausā veidā)

                              2.

                              Ne vairāk kā 0,5 % 3-aminopropionskābes

                     Analītiskā metode
                      (1)

                              —

                              Kalcija D-pantotenāta noteikšana barības piedevā: potenciometriskā titrēšana ar perhlorskābi un identifikācija ar specifisko optisko rotāciju (Eiropas Farmakopejas monogrāfija 0470).

                              —

                              Kalcija D-pantotenāta noteikšana premiksos un dzīvnieku barībā: apgrieztās fāzes augstas izšķirtspējas šķidrumu hromatogrāfijas metode kopā ar vienkāršo četrpolu masas selektīvo noteikšanu (RP-HPLC-MS).

                  Visas dzīvnieku sugas

                  —

                  —

                  —

                              1.

                              Var izmantot arī dzeramajā ūdenī.

                              2.

                              Piedevas un premiksa lietošanas noteikumos norāda uzglabāšanas un stabilitātes nosacījumus.

                              3.

                              Drošībai darba laikā, rīkojoties ar piedevu, jālieto elpceļu aizsarglīdzekļi, aizsargbrilles un cimdi.

                  2024. gada 19. jūnijs

                  3a842

                  —

                  D-pantenols

                     Piedevas sastāvs

                  D-pantenols

                     Aktīvās vielas raksturojums

                  D-pantenols
                  C9H19NO4

                     CAS Nr.: 81-13-0
                  D-pantenols, šķidrā veidā, iegūts ķīmiskā sintēzē.
                  Tīrības kritēriji:

                              1.

                              Ne mazāk kā 98 % (bezūdens viela) (ūdens < 1 %)

                              2.

                              Ne vairāk kā 0,5 % 3-aminopropanola

                     Analītiskā metode
                      (1)

                              —

                              D-pantenola noteikšana barības piedevā: titrēšana ar perhlorskābi un kālija hidrogēnftalātu un identifikācija ar specifisko optisko rotāciju un infrasarkano spektroskopiju (Eiropas Farmakopejas monogrāfija 0761).

                              —

                              D-pantenola noteikšana ūdenī: apgrieztās fāzes augstas izšķirtspējas šķidrumu hromatogrāfijas metode kopā ar UV noteikšanu (RP-HPLC).

                  Visas dzīvnieku sugas

                  —

                  —

                              1.

                              Drīkst izmantot tikai dzeramajā ūdenī.

                              2.

                              Piedevas lietošanas noteikumos norāda uzglabāšanas nosacījumus.

                              3.

                              Drošībai darba laikā, rīkojoties ar piedevu, jālieto elpceļu aizsarglīdzekļi, aizsargbrilles un cimdi.

                  2024. gada 19. jūnijs

         (1)  Sīkāka informācija par analītiskajām metodēm pieejama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.


title: Komisijas Īstenošanas regula (ES) Nr. 717/2012 ( 2012. gada 6. augusts ), ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               7.8.2012

               LV

               Eiropas Savienības Oficiālais Vēstnesis

               L 210/8

         KOMISIJAS ĪSTENOŠANAS REGULA (ES) Nr. 717/2012
   (2012. gada 6. augusts),
   ar kuru nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:

               (1)

               Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem.

               (2)

               Standarta importa vērtību aprēķina katru darbdienu saskaņā ar Īstenošanas regulas (ES) Nr. 543/2011 136. panta 1. punktu, ņemot vērā mainīgos dienas datus. Tāpēc šai regulai būtu jāstājas spēkā dienā, kad to publicē Eiropas Savienības Oficiālajā Vēstnesī,

         IR PIEŅĒMUSI ŠO REGULU.
   1. pants
   Standarta importa vērtības, kas paredzētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 6. augustā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta importa vērtība

                  0702 00 00

                  TR

                  54,5

                  XS

                  32,3

                  ZZ

                  43,4

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  104,3

                  ZZ

                  104,3

                  0805 50 10

                  AR

                  96,8

                  UY

                  90,7

                  ZA

                  95,8

                  ZZ

                  94,4

                  0806 10 10

                  CL

                  226,1

                  EG

                  218,7

                  IL

                  138,6

                  MA

                  158,7

                  MX

                  185,5

                  TN

                  203,8

                  TR

                  145,9

                  ZZ

                  182,5

                  0808 10 80

                  AR

                  164,4

                  BR

                  92,8

                  CL

                  126,4

                  NZ

                  125,0

                  US

                  165,5

                  ZA

                  103,6

                  ZZ

                  129,6

                  0808 30 90

                  AR

                  200,3

                  CL

                  132,4

                  ZA

                  114,5

                  ZZ

                  149,1

                  0809 29 00

                  CA

                  627,1

                  TR

                  424,2

                  ZZ

                  525,7

                  0809 30

                  TR

                  165,5

                  ZZ

                  165,5

                  0809 40 05

                  BA

                  62,7

                  IL

                  69,8

                  MK

                  70,3

                  ZZ

                  67,6

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “cita izcelsme”.


title: Komisijas Īstenošanas regula (ES) 2015/2083 (2015. gada 18. novembris) par Tanacetum vulgare L. neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ)

text:
               19.11.2015

               LV

               Eiropas Savienības Oficiālais Vēstnesis

               L 302/87

         KOMISIJAS ĪSTENOŠANAS REGULA (ES) 2015/2083
   (2015. gada 18. novembris)
   par Tanacetum vulgare L. neapstiprināšanu par pamatvielu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 23. panta 3. punktu Komisija 2013. gada 26. aprīlī no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) saņēma pieteikumu, kurā tika lūgts Tanacetum vulgare L. apstiprināt par pamatvielu. Minētajam pieteikumam bija pievienota informācija, kas iesniedzama saskaņā ar 23. panta 3. punkta otro daļu.

               (2)

               Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisku palīdzību. Iestāde 2014. gada 30. septembrī Komisijai iesniedza tehnisko ziņojumu par attiecīgo vielu (2). Komisija 2015. gada 20. martā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojumu (3) un projektu šai regulai par Tanacetum vulgare L. neapstiprināšanu.

               (3)

               Pieteikuma iesniedzēja sniegtā dokumentācija liecina, ka Tanacetum vulgare L. neatbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā.

               (4)

               Iestādes tehniskajā ziņojumā tika identificētas konkrētas bažas par eksponētību kamparam, tujoniem un 1,8-cineolam, un tāpēc tā nevarēja pabeigt riska novērtēšanu attiecībā uz operatoriem, strādniekiem, garāmgājējiem, patērētājiem un nemērķa organismiem.

               (5)

               Komisija aicināja pieteikuma iesniedzēju sniegt komentārus par Iestādes tehnisko ziņojumu un pārskata ziņojuma projektu. Pieteikuma iesniedzējs sniedza komentārus, kas tika rūpīgi izskatīti.

               (6)

               Tomēr, neraugoties uz pieteikuma iesniedzēja argumentiem, ar vielu saistītās bažas netika novērstas.

               (7)

               Attiecīgi Komisijas pārskata ziņojumā norādīts, ka Regulas (EK) Nr. 1107/2009 23. panta prasību izpilde nav konstatēta. Tāpēc ir lietderīgi Tanacetum vulgare L. par pamatvielu neapstiprināt.

               (8)

               Šī regula neskar iespēju saskaņā ar Regulas (EK) Nr. 1107/2009 23. panta 3. punktu iesniegt citu pieteikumu uz Tanacetum vulgare L. apstiprināšanu par pamatvielu.

               (9)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Neapstiprināšana par pamatvielu
   Vielu Tanacetum vulgare L. neapstiprina par pamatvielu.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 18. novembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Outcome of the consultation with Member States and EFSA on the basic substance application for Tanacetum vulgare for use in plant protection as repellent on orchards, vineyards, vegetables and ornamentals. EFSA supporting publication 2014:EN-666, 35 lpp.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).